钦定古今图书集成/历象汇编/岁功典/第058卷 > 南州桓公九井作 殷仲文
## 钦定古今图书集成/历象汇编/岁功典/第058卷 > 南州桓公九井作 殷仲文

四运虽鳞次，理化各有准。独有清秋日，能使高兴尽。
景气多明远，风物自凄紧。爽籁惊幽律，哀壑叩虚牝。
岁寒无早秀，浮华甘夙陨。何以标贞脆，薄言寄松菌。
哲匠感萧晨，肃此尘外轸。广筵散泛爱，逸爵纡胜引。
伊余乐好仁，惑祛吝亦泯。猥首阿衡朝，将贻匈奴哂。

===秋歌　　　　　　　　　　　宋刘铄===昊天清且高，秋气发初凉。白露下微津，明月流素光。
凝烟汎城阙，凄风入轩房。朱华先零落，绿草就芸黄。
纤罗还笥箧，轻纨改衣裳。